AOT คาดผู้โดยสารสุวรรณภูมิพุ่งรับช่วงไฮซีซั่น
AOT คาดผู้โดยสารสุวรรณภูมิช่วงไฮซีซั่นท่องเที่ยวเพิ่ม 26.4% เป็น 1.73 แสนคน/วัน ขณะที่ราคาหุ้น AOT ณ เวลา 10.53 น. ราคาอยู่ที่ 400 บาท ลบ 2.00 บาท หรือ 0.50% ด้วยมูลค่าซื้อขาย 1.08 พันล้านบาท
1 ธ.ค. 2559

นายศิโรตม์ ดวงรัตน์ ผู้อำนวยการท่าอากาศยานสุวรรณภูมิ บริษัท ท่าอากาศยานไทย จำกัด (มหาชน) หรือ AOT ฃเปิดเผยว่า ระหว่างวันที่ 30 ตุลาคม 2559 – 25 มีนาคม 2560 ซึ่งเป็นช่วงตารางการบินฤดูหนาว ถือเป็นการเข้าสู่ฤดูกาลท่องเที่ยวหรือช่วง High Season ของประเทศไทย
โดยจะมีผู้โดยสารเดินทางผ่านท่าอากาศยานสุวรรณภูมิ (ทสภ.) เฉลี่ยวันละ 173,523 คน เพิ่มขึ้นจากช่วงเดียวกันของปีก่อน 26.40% และในส่วนของเที่ยวบินคาดว่าในช่วงเวลาดังกล่าวจะมีเที่ยวบินให้บริการรวมทั้งสิ้นประมาณ 141,855 เที่ยวบิน หรือเฉลี่ยวันละ 965 เที่ยวบิน เพิ่มขึ้นจากช่วงเดียวกันของปีก่อน 9.52%
ขณะที่ราคาหุ้น AOT ณ เวลา 10.53 น. ราคาอยู่ที่ 400 บาท ลบ 2.00 บาท หรือ 0.50% ด้วยมูลค่าซื้อขาย 1.08 พันล้านบาท
 